ועדת החוקה, חוק ומשפט, כנסת 16, פרוטוקול מספר 377, 2005-01-04 12:10

מיכאל איתן: אני מבקש לפתוח את ישיבת ועדת החוקה, חוק ומשפט.

מיכאל איתן: על סדר-היום: הצעת חוק הכשרות המשפטית והאפוטרופסות (תיקון – הסכם בין הורים שאינם נשואים), התשס"ה-2004.

מיכאל איתן: "בחוק הכשרות המשפטית והאפוטרופסות, התשכ"ב-1962, במקום המילים 'בין שנישואיהם אוינו, הותרו או הופקעו, ובין שעדיין קיימים', יבוא 'בין שנישואיהם אוינו, הותרו, או הופקעו, בין שעדיין קיימים ובין שלא נישאו'".

מיכאל איתן: נוסח הצעת החוק בשילוב עם הוראת החוק היום: "היו הורי הקטין חיים בנפרד – בין שנישואיהם אוינו, הותרו או הופקעו ובין שעדיין קיימים ובין שלא נישאו--

אפרת רוזן: זאת התוספת שהם מבקשים להוסיף.

מיכאל איתן: רשאים הם להסכים ביניהם על מי מהם תהיה האפוטרופסות לקטין, כולה או מקצתה, מי מהם יחזיק בקטין, ומה יהיו זכויות ההורה שלא יחזיק בקטין לבוא עמו במגע; הסכם כזה טעון אישור בית המשפט, ומשאושר, דינו – לכל עניין זולת ערעור – כדין החלטת בית המשפט".

מיכאל איתן: האם מישהו מתנגד להצעת החוק הזאת?

מוריה בקשי: אנחנו מסכימים להצעת החוק, גם לפי המצב הקיים אפשר לפרש כך, אבל זה מחזק.

מיכאל איתן: מי בעד הצעת החוק?

מיכאל איתן: בעד – רוב אושר להעביר את הצעת חוק הכשרות המשפטית והאפוטרופסות (תיקון – הסכם בין הורים שאינם נשואים), התשס"ד-2003 לקריאה ראשונה.

מיכאל איתן: הצעת החוק אושרה פה אחד.